Ըստ վարչապետի` բնակչության 30 տոկոսը գտնվում է աղքատության անհաղթահարելի նիշի վրա: Սա, իսկապես, մի ցուցանիշ է, որի մասին ոչ թե պետք է խոսել, այլև տագնապ հնչեցնել: Եվ ոչ միայն տագնապ հնչեցնել, այլև հայտարարել արտակարգ տնտեսական վիճակ, մշակել ուղիներ և համապատասխան գործիքներ, ստեղծել աղքատության նվազեցմանն ուղղված նախաձեռնություններ: Սակայն մեր հայրենի կառավարությունը մինչև օրս որևէ գործնական քայլ չի կատարել, չի ստեղծել աղքատության դեմ պայքարի իրատեսական ծրագիր: